Държавен вестник, бр. 20, 2021 г., стр. 103

БРОЙ  20	
Д Ъ Р Ж А В Е Н  В Е С Т Н И К 	
СТР.  103  
рано отказва изплащането на компенсация 
за недопустимите разходи.
(3) Размерът на компенсацията за допусти-
мите разходи се определя за всеки месец поот-
делно на базата на действително извърше­ните 
от родителя месечни разходи, удостоверени с 
документите по чл. 5, 6 и 7, но не повече от 
размера по чл. 2, ал. 1.
Чл. 11. (1) Общините предоставят на Ми-
нистерството на образованието и науката ин-
формация съгласно приложение № 2 за размера 
на средствата, които да бъдат изплатени на 
родителите за компенсиране на извършените 
от тях разходи, пряко свързани с отглеждане 
и обучение на децата им. 
(2) Информацията по ал. 1 се предоставя 
до 20-о число на месе­ца, в който са подадени 
исканията за изплащане на компенсациите 
по чл. 9. 
(3) Средствата за компенсиране на извърше-
ните от родителите разходи се предоставят по 
бюджетите на общините след акт на Минис-
терския съвет по предложение на министъра 
на образованието и науката по реда на чл. 109, 
ал. 3 от Закона за публичните финанси на 
база обобщената информация по ал. 1.
Чл. 12. Средствата за компенсиране на 
разходите, пряко свързани с отглеждане и 
възпитание, се изплащат на родителите от 
общините по настоящия адрес на детето в 
размер, определен съгласно чл. 10, в срок до 
15 работни дни от влизането в сила на акта 
на Министерския съвет по чл. 11, ал. 3. 
Чл. 13. (1) Изплащането на компенсации 
на родителите за разходите, пряко свързани 
с отглеждане и възпитание на децата им, се 
прекратява със заповед на кмета, когато:
1. през учебната година настъпи промяна 
в обстоятелствата по чл. 3, ал. 1, т. 2, 4 и 6;
2. през учебната година родителят откаже 
да запише детето на предложено от общината 
място в детската градина или училището, в 
които детето е кандидатствало, или на друго 
равностойно място по смисъла на чл. 3, ал. 3. 
(2) В случаите по ал. 1 средствата за ком-
пенсиране на разходите за месеца, в който 
изплащането на компенсации е преустанове-
но, се определят пропорционално на броя на 
дните до преустановяването.
Преходни и заключителни разпоредби
§ 1. Заповедта по чл. 2, ал. 1 за 2021 г. се 
издава до седем дни след влизането в сила 
на тази наредба.
§ 2. (1) За учебната 2020/2021 година със 
средства от държавния бюджет при условията 
и по реда на тази наредба се компенсират 
разходите на родителите, пряко свързани с 
отглеждането и обучението на децата им за 
периода от 1 януари 2021 г. до 14 септември 
2021 г.
(2) Заявлението по чл. 8, ал. 1 за учебната 
2020/2021 година се подава до 30 април 2021 г.
(3) От влизането в сила на тази наредба до 
изтичането на срока по ал. 2 общините орга-
низират приемането на деца за предучилищно 
образование на свободните места в детските 
градини или училищата. 
(4) Искането по чл. 9, ал. 1 се подава до 
пето число на месеците: юни – за периода от 
1 януари до 31 май 2021 г., и октомври – за 
периода от 1 юни до 14 септември 2021 г.
(5) Разглеждането на заявленията по ал. 2 
и изплащането на компенсациите по искания 
по ал. 4 се извършват при условията и по реда 
на раздел II и раздел III.
§ 3. Наредбата се приема на основание 
чл. 283, ал. 15 от Закона за предучилищното 
и училищното образование.
Приложение № 1 
към чл. 8, ал. 1
До кмета на община ……………………… 	
Входящ номер: …………….…….
З А Я В Л Е Н И Е
От ……….………………………………………….…………………………………..………..........................................................................
(трите имена на родителя/настойника)
Настоящ адрес: гр. ......................……………….., община ……............……, ул. ………….....................………………
Моля за учебната ………………...... година да ми бъдат изплащани компенсации за извършваните 
от мен разходи за обучението и отглеждането на сина ми/дъщеря ми: 
1. …………………………………………..............................................……………………, ЕГН: …….........................……………….
(трите имена на детето) 
Настоящ адрес: гр. …………...................……….., община …..........…..……, ул. ……......................……………………
2. …………………………………………..............................................……………………, ЕГН: .........................……………….…….
(трите имена на детето)
Настоящ адрес: гр. ……....................…………….., община ……..........……., ул. …………………......................……….
3. …………………………………………..............................................……………………, ЕГН: .........................……………….…….
(трите имена на детето)
Настоящ адрес: гр. ……....................…………….., община ……..........……., ул. …………………......................……….